Vahid Karavelić
Vahid Karavelić (rođen 7. aprila 1956) je bio general Armije Republike Bosne i Hercegovine i Vojske Federacije Bosne i Hercegovine. Karavelić je poznat kao jedan od ratnih komandanata 1. korpusa Armije BiH. Rođen je u mjestu Brezovik kod Visokog. Bivši oficir JNA i ratni zarobljenik. U toku rata u Bosni i Hercegovini obavljao je mnoge dužnosti od komandanta brigade do komandanta Prvog korpus Armije Republike Bosne i Hercegovine. Dobitnik je Ordena zlatnog grba sa mačevima.